આ તરફ, આનંદીબેનની સરકાર બચાવવા પાટીદાર નેતાઓને મેદાનમાં ઉતારાયાં છે. સચિવાલયમાં જ પડયાંને પાથરા રહેતાં નેતાઓ હવે આનંદીબેનની ખુરશી બચાવવામાં તનતોડ મહેનત કરી રહ્યાં છે એટલે જ આંદોલનકારીઓને નાણાં, ભાજપના પદોની ઓફરો થઇ રહી છે. ભાજપના બંન્ને નેતાઓના આંતરિક રાજકારણમાં અનામત આંદોલન અટવાઇ પડયું છે જેથી પાટીદારોની અનામત પર હાલ તો પૂર્ણવિરામ મૂકાયું છે કેમ કે,પાટીદાર નેતાઓ જ અમિત શાહ અને આનંદીબેનનો અહમ સંતોષવા પ્રયાસો કરી રહ્યાં છે.